Vlad 3. Ţepeş Spidderen
Vlad 3. Ţepeș Spidderen, ('Dracula'), ca. 1431-1476, fyrste (vojvod) af Valakiet 1448, 1456-62 og 1476. Vlad kæmpede mod osmannere og ungarere i sine forsøg på at sikre Valakiets uafhængighed og var frygtet for sin grusomhed. Han blev dræbt af osmannerne i nærheden af Bukarest.
Vlad var forbillede for titelfiguren i Bram Stokers roman Dracula (1897). Et slot fra 1200-tallet ved landsbyen Bran i Transsylvanien knyttes til Vlad og er en af Rumæniens mest besøgte turistattraktioner.